Tsjerkasy rajon

Tsjerkasy rajon () er en av fire rajoner i Tsjerkasy oblast, Ukraina. Rajonen ligger i den sentrale delen av Tsjerkasy oblast, og sentrum av rajonen er Tsjerkasy. Den er den største i oblasten både når det gjelder areal og befolkning. 

Pr. 2020 hadde Tsjerkasy rajon 596 999 innbyggere. Den har et areal på 6878 km², noe som utgjør 32.9% av oblasts samlede areal.

18. juli 2020, som en del av den administrative reformen av Ukraina, ble antallet rajoner i Tsjerkasy oblast redusert til fire, og området til denne rajonen ble betydelig utvidet.

Geografi 
Rajonen ligger på Dnipro-opplandet. Landskapet er lavtliggende, noen steder dekket av skog, og skråner gradvis ned til Dnipro. Rajonen ligger for det meste på høyre bredd av elven Dnipro, men en liten del ligger på venstre bredd.

Transport

Veinett 
Motorveiene N01(Kyiv–Znamjanka), N02(Radyvyliv-Sofijivka) og N16(Zolotonosja–Uman) går gjennom rajonen.

Jernbanetransport 
I Smila, byen i den sentrale delen av rajonen, er det en stor jernbanestasjon. Denne stasjonen betjener både interregionale og internasjonale ruter.

Referanser 

Rajoner i Tsjerkasy oblast